《答赵孝廉》
明代·卢龙云

满目风涛祇自伤，十年回首笑为郎。含沙每恨形难见，下石翻愁计易长。

畏路岂须悲失马，高冈谁为惜鸣凰。樗材止合甘留滞，潦倒江湖忆庙廊。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。